વેપાર જગત- રીટેઈલ ક્ષેત્રની તહેવારોમાં પણ આવી ખરાબ હાલતથી હતાશાનો માહોલ છે. જયારે વડાપ્રધાન નરેન્દ્ર મોદીની સરકારે અર્થતંત્રમાં પ્રાણ ફુંકવા માટે નવા વૈકલ્પિક કદમ ઉઠાવવાનું અનિવાર્ય થઈ પડયું છે. ખાસ કરીને આવતા વર્ષે લોકસભાની સામાન્ય ચૂંટણી છે તે પુર્વે મોટા-ધરખમ પગલા લેવાનું જરૂરી થઈ પડયું છે. ઈંધણ પરની આબકારીમાં થોડો ઘટાડો, ધિરાણ નિયમો હળવા કરવા રિઝર્વ બેંકને દબાણ, નબળા-અછતના વર્ષમાં ખેડુતોને સહાય જેવા કદમ ઉઠાવવામાં આવ્યા હોવા છતાં ઘણા અપુરતા અને અસરહીન માલુમ પડી રહ્યા છે.